CELEX: 62016TN0146
Language: sk
Date: 2016-04-04 00:00:00
Title: Vec T-146/16: Žaloba podaná 4. apríla 2016 – Vereniging tot Behoud van Natuurmonumenten in Nederland a i./Komisia

30.5.2016   
            
            
               SK
            
            
               Úradný vestník Európskej únie
            
            
               C 191/41
            
         Žaloba podaná 4. apríla 2016 – Vereniging tot Behoud van Natuurmonumenten in Nederland a i./Komisia
   (Vec T-146/16)
   (2016/C 191/54)
   Jazyk konania: holandčina
   
      Účastníci konania
   
   
      Žalobkyne: Vereniging tot Behoud van Natuurmonumenten in Nederland (‘s-Graveland, Holandsko), Stichting Het Groninger Landschap (Haren, Holandsko), It Fryske Gea (Opsterland, Holandsko), Stichting Het Drentse Landschap (Assen, Holandsko), Stichting Het Overijssels Landschap (Dalfsen, Holandsko), Stichting Het Geldersch Landschap (Arnhem, Holandsko), Stichting Flevo-Landschap (Lelystad, Holandsko), Stichting Het Utrechts Landschap (De Bilt, Holandsko), Stichting Landschap Noord-Holland (Heiloo, Holandsko), Stichting Het Zuid-Hollands Landschap (Rotterdam, Holandsko), Stichting Het Zeeuwse Landschap (Heinkenszand, Holandsko), Stichting Het Noordbrabants Landschap (‘s-Hertogenbosch, Holandsko), Stichting Het Limburgs Landschap (Maastricht, Holandsko) (v zastúpení: P. Kuypers a M. de Wit, advokáti)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie Komisie z 2. septembra 2015 týkajúce sa štátnej pomoci SA.27301 (2015/NN)- Holandsko, pod číslom C (2015)5929 final,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú dva žalobné dôvody.
   
               1.
            
            
               Prvý žalobný dôvod je založený na porušení článku 107 ods. 1 ZFEÚ
               
                           —
                        
                        
                           Žalobkyne zdôrazňujú, že v Holandsku je ochrana prírody služba všeobecného záujmu v zmysle článku 2 protokolu (č. 26) o službách všeobecného záujmu (Ú. v. ES C 326, 2012, s. 308) a nie hospodárska činnosť.
                        
                     
                           —
                        
                        
                           Žalobkyne boli nesprávne kvalifikované ako podniky v zmysle článku 107 ods. 1 ZFEÚ. Najmä zdôrazňujú, že sú neziskové organizácie spravujúce pozemky, a vytvorené na účely dosiahnutia cieľu verejného záujmu (nie ekonomického). Subsidiárne sa odvolávajú na fakt, že nie sú podniky, keďže získali územia s cieľom ochrany prírodných oblastí z grantov uplatnených na základe Regeling bijdragen Particuliere terreinbeherende Natuur Beschermingsorganisaties (Systém grantov pre organizácie spravujúce súkromné pozemky na účely ochrany prírodných oblastí).
                        
                     
                           —
                        
                        
                           Systém grantov neposkytuje hospodársku výhodu v zmysle článku 107 ods. 1 ZFEÚ, ak sú splnené podmienky, ktoré sa k nim viažu.
                        
                     
                           —
                        
                        
                           Systém pomoci nenarúša hospodársku súťaž.
                        
                     
                           —
                        
                        
                           Systém pomoci nie je spôsobilý ovplyvniť obchod medzi členskými štátmi.
                        
                     
         
               2.
            
            
               Druhý žalobný dôvod je založený na porušení povinnosti odôvodnenia.